Komisioni Evropian propozon heqjen e vizave për Kosovën
Katër vjet pas fillimit të negociatave me BE-në, Kosova merr propozimin për heqjen e vizave
Komisioni Evropian i propozoi të mërkurën Këshillit të Bashkimit Evropian dhe Parlamentit Evropian heqjen e vizave për Kosovën dhe vendosjen e saj në listën e vendeve me lëvizje të lirë. Propozimi është publikuar bashkë me vlerësimin pozitiv të Komisionit për përmbushjen nga ana e Kosovës të kërkesave që dalin nga udhërrëfyesi për liberalizimin e vizave. Në një deklaratë të Komisionarit për Migracion, Punët e Brendshme dhe Shtetësinë, Dimitris Avramopoulos thuhet se "”. Ai tha se “", tha zoti Avramopoulos. Në raportin e sotëm, Komisioni Evropian konfirmon se Kosova ka plotësuar të gjitha kërkesat e udhërrëfyesit të tij për liberalizimin e vizave dhe se pret që nga dita e miratimit të këtij propozimi nga ana e Parlamentit Evropian dhe Këshillit, Kosova do të ratifikojë marrëveshjen e kufirit me Mali i Zi dhe forcimin e luftës kundër krimit të organizuar dhe korrupsionit. Kosova është e fundit në proceset integruese edhe për shkak të mungesës së konsensusit brenda Bashkimit Evropian. Ajo është vendi i vetëm në Evropën Juglindore, qytetarët e së cilës nuk mund të udhëtojnë pa viza në vendet e Bashkimit Evropian. Kosova mori udhërrëfyesin për liberalizimin e vizave në qershor të vitit 2012. Ajo është e fundit që nënshkroi marrëveshjen e stabilizim asocimit me Bashkimin Evropian e cila u mundësua për shkak të marrëveshjeve me Serbinë, e cila ndërkaq hapi kapitujt e negociatave për anëtarësim në Bashkimin Evropian. Këto marrëveshje ndërkaq e kanë çuar Kosovën në një krizë politike disa muajshe për shkak të mospajtimit të partive opozitare që vlerësojnë se marrëveshja për krijimin e asociacionit të komunave me shumicë serbe, dëmton sovranitetin e Kosovës.